Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 2 Pv 282/13/2201	Dunajská Streda, 30.7.2014
EEČ : 2-16-220-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 24. marca 2013 v čase o 11.57 hod. v XXXXX kaviarni zvanej Espresso Oáza, okres XXXXX, omylom obdržal výherný tiket s celkovou výhrou 1.612,50 eur, ktorý tiket nepodal a následne tento tiket úmyselne použil, na základe čoho mu bola v Bratislave v Obchodnom Centre Polus City Center v pobočke spoločnosti Niké, s.r.o., Bratislava vyplatená finančná čiastka vo výške 1.612,50 eur, ktorú si prisvojil a použil ju pre vlastnú potrebu, čím spôsobil XXXXX XXXXX, ktorému predmetný tiket patril, škodu vo výške 1.612,50 eur.

Podľa §216 odsek 2 Trestného poriadku je určená obvinenému skúšobná doba v trvaní 12 mesiacov.
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Vykonaným skráteným vyšetrovaním bolo preukázané, že obv. XXXXX sa dopustil predmetného trestného činu  tak, ako to je uvedené vo výrokovej časti tohto uznesenia a jeho trestné stíhanie je dôvodné. 

     	XXXXX  sa k spáchaniu predmetného prečinu priznal, pričom vo svojej výpovedi podrobne opísal jeho priebeh. Svoje konanie oľutoval a poškodenému spôsobenú škodu uhradil. 

           Pošk. XXXXX XXXXX vo svojej výpovedi  taktiež podrobne opísal priebeh skutku, pričom  obvineného z jeho spáchania usvedčil. Uviedol, že predmetný  tiket si 
2

podal vo svojej kaviarni a po vytlačení ho zabudol v tlačiarni.  Následne  podal niekoľko tiketov obvinený XXXXX, pričom tomuto bol tiket   poškodeného  omylom vydaný. Poškodený dodatočne zistil, že obvinený jeho tiket použil v pobočke spoločnosti Niké, s.r.o., nachádzajúcej sa v obchodnom centre Polus City Center v Bratislave a bola mu vyplatená jeho výhra 1.612,50 eur. 
	 
	Na č.l. 47-50 vyšetrovacieho spisu sa nachádzajú   príjmové doklady, ktoré preukazujú, že obvinený  poškodenému postupne zaplatil časť spôsobenej škody. Dňa 15. 7. 2014 bolo Okresnej prokuratúre v Dunajskej Strede doručené písomné oznámenie poškodeného XXXXX v ktorom tento uviedol, že obvinený mu uhradil celú spôsobenú škodu. 

Obvinený doposiaľ nebol  súdne trestaný. V  mieste bydliska má dobrú povesť.   
 	 
Po preskúmaní vyšetrovacieho spisu som dospel k záveru, že u obvineného sú splnené podmienky na postup podľa § 216 ods. 1 Tr. por., pretože obvinený s takýmto postupom súhlasil, k spáchaniu prečinu sa priznal a nahradil spôsobenú škodu,  pričom v danom prípade ide o prečin, kde horná hranica trestnej sadzby odňatia slobody nepresahuje päť rokov.

     	Vzhľadom na vyššie uvedené skutočnosti, osobu obvineného, s prihliadnutím na jeho doterajší život a okolnosti prípadu, som rozhodol tak, ako je to uvedené vo výrokovej časti tohto uznesenia, pretože takéto rozhodnutie je možné považovať za dostačujúce.

     	Zároveň som podľa § 216 ods. 2 Tr. por. určil obv. XXXXX  skúšobnú dobu na 1 rok. Po uplynutí skúšobnej doby, ak obvinený povedie v jej priebehu riadny život, bude rozhodnuté o jeho osvedčení sa v skúšobnej dobe podľa § 217 ods. 1 Tr. por., v opačnom prípade bude v trestnom stíhaní pokračované.

     	Ak do dvoch  rokov od uplynutia skúšobnej doby nebude urobené rozhodnutie podľa § 217 ods. 2 Tr. por. bez zavinenia obvineného, bude sa mať za to, že sa osvedčil.

Poučenie:
Proti tomuto uzneseniu je prípustná sťažnosť ,   ktorú je  možné 
podať na Krajskú prokuratúru Trnava do troch dní od jeho 
                            	doručenia cestou podpísanej prokuratúry. 
                             	Sťažnosť má odkladný účinok. 

Mgr. Peter Gazdík
prokurátor